Etterlyser vinner av 17 millioner
Kun én person satt igjen med syv rette etter dagens V75-omgang på Bjerke. Den meget dyktige spilleren hadde satt opp en egenutfylt kupong på under 500 kroner, og spilte uregistrert. Dermed har ikke Norsk Rikstoto lykkes å komme i kontakt med eieren av bongen verdt over 17 millioner kroner. Les også:Her går det galt under Viking Lotto-sendingen Drøyt 16,9 millioner kroner for syv rette, pluss seks rette og fem rette x-antall ganger, rundet premiesummen altså 17 millioner kroner. – Det vi kan si er at bongen ble levert hos en komisjonær i søndre Hedmark. Så om du har levert bongen din der, bør du sjekke den, og dersom du har syv rette ønsker vi å komme i kontakt med deg, sier salgssjef i Rikstoto, Geir Langseth, til VG. Les også:Marie (26) vant 1.430.000.000 kroner Søndag er det klart for travets nasjonaldag med VG Oslo Grand Prix som hovedrett. Norge står uten seier i landets mest prestisjefylte travløp på ti år. Søndag stiller hestene B.B.S. Sugarlight, Support Justice og Papagayo E. opp mulighet til å gjenta suksessen til Steinlager fra 2005. Alt fra Bjerke kan du se direkte på VG.no eller i vårt travstudio fra kl. 11. Hovedløpet, med 1,5 millioner kroner i førstepremie, starter ca. kl. 16.45. Riktig V75-rekke: 1: 10 Yes Man Hoss 2: 4 Merlin 3: 2 Denise F. Boko 4: 12 Dame Alki 5: 2 Say That Agian 6: 10 Bear Dancer 7: 9 Tin Balder Syv rette: 16.914.794 kroner Seks rette: 11.010 kroner Fem rette: 485 kroner Se løpene fra Bjerke i videovinduet under
En god og heldig spiller vant i dag over 17 millioner kroner på Bjerke travbane. Nå etterlyser Norsk Rikstoto eieren av bongen.